open-index/open-wikipedia-markdown huggingface dataset:
Štefan Konkol

**Štefan Konkol** (* 7. apríl 1943, Kežmarok) je spisovateľ sci-fi a fantasy.

## Životopis
Po absolvovaní stredoškolských štúdií v Banskej Bystrici študoval rokoch 1960 – 1961 stomatológiu na Lekárskej fak. KU v Hradci Králové, 1961 – 1965 na Lekárskej fak. UK v Bratislave, postgraduálne štúdium absolvoval 1985 – 1992 na University of Sydney v Austrálii a dosiahol titul MDS. V rokoch 1966 – 1969 bol zubným lekárom v Brezne, 1969 emigroval, pracoval 1969 – 1970 ako auxiliary nursing v National Hospital for Nervous diseases v Londýne, ako zubný lekár 1970 – 1991 v United Dental Hospital of Sydney a v súkromnej stomatologickej praxi v Rooty Hill, NSW v Austrálii, 1974 – 1976 žil v Japonsku, od 1991 žije na Slovensku a pôsobí ako spisovateľ. Má právo voliť do senátu University of Sydney, 14x prekročil rovník, 2x obišiel zemeguľu, hodne cestoval po strednej Amerike, má čierny pás v karate.

## Dielo
Dizertácia: The Use of Composite Resins in Direct Anterior Crowns (1991). V žánri fantasy debutoval knihou Operený had (1993), v ktorej rozvíja tajomné príbehy starých stredoamerických civilizácií. Operený had, druhé, rozšírené vydanie vyšlo v roku (1996). Trilógia Miešanci bola ladená v tolkienovskom duchu: Miešanci (2000), spoluautorka A. Pavelková, Miešanci 2 - Kláštor (2001), spoluautorka A. Pavelková, Miešanci 3.b - Krvavá pyramída (2002). Za román Pohrobok (2008), opäť ladený v tolkienovskom duchu, dostal cenu Zlaté pero. Je autorom jazykových kníh Po anglicky takmer bez chýb (1998), Chyby, ktoré robíme v angličtine (2001), Chyby, ktoré Slováci robia v angličtine (2007), 1001 English Phrasal Verbs - 1001 anglických frázových slovies (2007), 111 Useful English Phrasal Verbs - 111 užitočných anglických frázových slovies (2010), Pohrobok e-kniha (2016), Angličtina pre dospelých e-kniha (2017), Operený had e-kniha (2017).

## Literatúra
* *[[Slovník slovenských spisovateľov 20. storočia]]*

## Externé odkazy
* 
* Knihy SME – Spisovatelia, Štefan Konkol

Kategória:Narodenia v 1943
Kategória:Slovenskí spisovatelia
Július Kontšek

**Július Kontšek** (* 27. júl 1907, Trenčín  † 11. november 1974, Nové Mesto nad Váhom) bol slovenský hudobný pedagóg a huslista.

## Rodina
* otec: Koloman Kontšek
* matka: Liboria Kontšeková 

## Životopis
Základné vzdelanie získal v Trenčíne. Najprv bol záhradníckym učňom, neskôr sa venoval hudbe. Roku 1923-1925 študoval husle v prípravnom oddelení Hudobnej a dramatickej akadémie v Bratislave, 1925-1932 ako riadny poslucháč, 1951-1952 študoval dirigovanie u V. Talicha. Člen Krajského symfonického orchestra v Banskej Bystrici, koncertný majster, neskôr vedúci skupiny viol (od 1953), člen kvarteta pri Krajskom symfonickom orchestri v Banskej Bystrici. Založil a viedol Pohronské sláčikové kvarteto v Banskej Bystrici. Autor scénickej hudby pre DJGT v Banskej Bystrici, autor komorných a inštruktívnych skladieb. Venoval sa aj maliarstvu a osvetovej práci.

## Pamiatky
* pozostalosť v Hudobnom odd. SNM v Bratislave

## Literatúra
* Slovenský biografický slovník

## Externé odkazy
* 

Kategória:Narodenia v 1907
Kategória:Úmrtia v 1974
Kategória:Slovenskí hudobní pedagógovia
Kategória:Slovenskí huslisti
Kategória:Osobnosti z Trenčína
Daniel Kopa

**Daniel Kopa** (Koppa) (* 3. január 1838, Banská Bystrica-Radvaň – † 30. november 1920, Modra) bol slovenský pedagóg a redaktor.

Jeho otec bol Ondrej Kopa, matka Mária rod. Knepová, syn Jozef Kopa a manželky Júlia rod. Koróniová, Karolína rod. Lužová.

## Životopis
Ľudovú školu navštevoval v Radvani, študoval na gymnáziu v Banskej Bystrici a na Učiteľskom ústave v Banskej Štiavnici. Učiteľ v Radvani, kde 16 rokov spolupracoval s Andrejom Sládkovičom, potom na evanjelickej škole v Hlbokom. Blízky spolupracovník Jozefa Miloslava Hurbana. V roku 1905 po Jánovi Bežovi redaktor *Novín mladých*, od 1909 na odpočinku v Modre.

Autor slovenskej gramatiky, spoluautor učebnice pre evanjelické školy, v ktorej spracoval prírodopisnú časť. Dopisovateľ *Cirkevných listov*, *[[Národnie noviny|Národných novín]]* a *Obzoru*.

## Dielo
* *Náboženská píseň při památce prinavrácení Constitucii a zákonu roku [[1848]]*, B.m roku 1867
* *Krátka mluvnica a pravopis jazyka slovenského s pripojenými koncovkami biblickými*, Banská Bystrica roku 1871
* *Prostonárodný evanjelický školník*, Banská Bystrica roku 1872 (spoluautor)
* *Pamiatke Andreja Sládkoviča.* Nár. noviny, 4, č. 51 (1873), s. 1

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 1 - evanjelická farnosť Radvaň

Kategória:Slovenskí redaktori
Kategória:Slovenskí pedagógovia
Kategória:Osobnosti z Radvane
Matúš Kephalides

**Matúš Kephalides** (Hlaváč; Matej) (*  1645, Košťany nad Turcom – †  1700, Banská Bystrica) bol evanjelický kňaz, pedagóg a filozof.

## Rodina
* otec: Juraj Hlaváč
* matka: Margita Hlaváčová
* syn: Samuel Kephalides

## Životopis
Navštevoval školy v Košťanoch nad Turcom, vo Svätej Helene, v Martine, v Žiline, v Brezne, pokračoval na gymnáziu v Banskej Bystrici, kde dokončil štúdium skúškou ako respondent rozpravy banskobystrického rektora J. Henselia *De creatione* (1665).

Pôsobil ako učiteľ vo Veličnej na Orave, neskôr sa stal rektorom školy v Banskej Bystrici-Radvani (1667), kde vyučoval logiku, v čase prenasledovania zbavený učiteľského miesta (1674), napokon sa utiahol do Banskej Bystrice. Ako alumnus v Banskej  Bystrici napísal báseň do dizertácie T. Stellera *Excercitium Metaphysicum...* (1665). Často viedol učené rozhovory s jezuitami. Z jeho pôsobenia v Banskej Bystrici-Radvani sa zachovala dizertácia *De pluralite animarum* (1669), venovaná príslušníkom  duchovného a svetského stavu. V duchu scholastickej filozofie v nej obhajuje názor, že človek ma iba jednu dušu, ktorá má viac schopností a foriem. Zastával stanovisko, že nad autoritou akéhokoľvek filozofa stojí autorita pravdy. Stúpenec teórie o mikrokozme chápanom v duchu Komenského.

## Dielo
* *De pluralitate animarum...*, Žilina, 1669

## Literatúra
* Slovenský biografický slovník

## Externé odkazy
* 

Kategória:Slovenskí filozofi
Kephalides, Matúš (Hlaváč, Matej)
Kephalides, Matúš (Hlaváč; Matej)
Kephalides, Matúš (Hlaváč; Matej)
Kategória:Slovenskí pedagógovia
Jozef Kopa

**Jozef Kopa** (* 1. apríl 1876, Banská Bystrica-Radvaň - † 14. január 1961, Modra) bol slovenský osvetový pracovník, pedagóg.

Jeho otec bol Daniel Kopa, matka Júlia rod. Koróniová a manželka Katarína rod. Štetková.

## Životopis
Študoval na Učiteľskom ústave v Soprone a v Banskej Štiavnici. Od 1896 učiteľ v Modre, viedol spevokol a organizoval divadelné predstavenia. Ujímal sa slovenských chovancov modranského učiteľského ústavu, súkromne ich učil hrať na organe. Knihovník Meštianskeho kasína, neskôr Slovenskej besedy v Modre, kde mal prednášky s kultúrnohistorickou a vinohradníckou tematikou. Spolupracoval s Fedorom Houdkom pri zostavovaní miestopisu Slovenska. Predseda Vinohradníckeho spolku, podpredseda Sokola, predseda Spolku cirkevných učiteľov penzistov.

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 32 - evanjelická farnosť Radvaň; pokrstený ako Adám József Koppa

Kategória:Osobnosti z Radvane
Kategória:Slovenskí pedagógovia
Milan Kopačka

**Milan Kopačka** (* 26. september 1932, Plevník-Drienové – † 20. marec 2021) bol slovenský operný spevák (tenor).

## Životopis
Spev študoval súkromne u A. Hrušovskej a F. Hvastiju. V rokoch 1960–1963 člen zboru spevohry NS, 1963–64 opery SND v Bratislave. V rokoch 1964-72 bol v angažmán ako sólista opery DJGT v Banskej Bystrici, z toho 1966-70 sólista operných divadiel v Eisenachu a Wittenbergu, od 1972 sólista opery Slovenského národného divadla v Bratislave. Počas pôsobenia v Banskej Bystrici spieval operné i operetné úlohy. K najvýznamnejším patril Ondrej (Krútňava), Florestan (Fidelio) a Beg Bajazid (Beg Bajazid). Úlohu Ondreja stvárnil aj vo filmovej verzii opery Krútňava (1972).

## Diskografia, kompilácie
* 1974 - *Z operety do operety* - Opus, LP
Strana A
# Johann Strauss/Ľubomír Feldek, „Cigánsky barón som ja“, opereta: Cigánsky barón, Karol Vlach
# Johann Strauss/Ľubomír Feldek, „Kto nás oddal“, opereta: Cigánsky barón, Milan Kopačka
# Johann Strauss/Štefan Hoza, „Milý markíz“, opereta: Netopier, Sidónia Haljáková
# Franz Lehár/Kamil Peteraj, „Hej poznal som toľko žien“, opereta: Paganini, Jiří Záhradníček
# Franz Lehár/Štefan Hoza, „Vilja“, opereta: Veselá vdova, Elena Kittnarová

Strana B
# Franz Lehár/Kamil Peteraj, „Túžim po jedinej“, opereta: Zem úsmevov, Jiří Záhradníček
# Emmerich Kálmán/Kamil Peteraj, „Hej môžeš ísť“, opereta: Čardášová princezná, Magdaléna Blahušiaková
# Emmerich Kálmán/Alexander Karšay, „Mám túžbu mám“, opereta: Čardášová princezná, Elena Kittnarová
# Emmerich Kálmán/Alexander Karšay-Dano Živojnovič, „Krásny je Varaždín“, opereta: Grófka Marica, Ladislav Miskovics/Mária Schweighoferová
Symfonický orchester diriguje: Zdeněk Macháček (1,2,3,8,9) a dr. Bohuš Slezák (4,5,6,7)

## Literatúra
* *[[Encyklopédia dramatických umení Slovenska]]*

## Externé odkazy
* 

## Referencie

Kategória:Slovenskí operní speváci
Kategória:Tenoristi
Kategória:Členovia Opery Slovenského národného divadla
Kategória:Členovia Štátnej opery
Peter Kompiš ml.

**Peter Kompiš** (* 21. máj 1886, Martin – † 12. júl 1945, Praha) bol slovenský básnik, prozaik, dramatik a publicista. Pseudonym: Čamburský, Jarabinský, Jarabúrsky, Ľubický, Malatínsky, Maurice Geléotti, Podolský Slovák, Smutnohájsky, Smutnohorský...

## Rodina
* otec Peter Slavomír Kompiš (18591929)
* matka Bohumila rod. Hodžová 
*Bratr Jána Kompiše a Boženy Eleny Kompišové 
* manželka: Kompišová, rozená Havrlíková (novinářka v Praze)

## Životopis

V roku 19001905 študoval na gymnáziách v Banskej Bystrici, v Banskej Štiavnici (vylúčený za panslavizmus) a v Místku. Roku 19061907 pracovník nakladateteľstva J. Ottu v Prahe, 1907 kníhkupectva F. Volckmara v Lipsku, samostatný kníhkupec v Martine, úradník Úverovej banky v Ružomberku, redaktor Slov. týždenníka v Budapešti, slov. rubriky Venkov v Prahe. Publikovať začal v krajanských kalendároch v USA, básňami prispieval do Dennice a Živeny. V poézii sprvu vychádzal  z podnetov symbolizmu a parnasizmu, neskôr impresionizmu. V próze sa pokúsil o experimentovanie, zameral sa najmä na tematiku slov. malomesta s alúziami na starý Martin, kt. však podal opisnorealisticky. Presadil sa skôr ako autor  dobrodružnej spisby v románoch z juhoamer. a českého prostredia, zaoberal sa aj spoločensko-politickou tematikou, politickým, agrarizmom. V dráme spracúval pseudoorientálne a folklórne motívy. Slovenské ľudové rozprávky zdramatizoval  v hrách Popelvár (1923), Pamodaj šťastia, lavička (1936). V publicistike sa prezentoval viacerými brožúrami, ale väčší význam má iba dejepisecká práca Slovenské povstanie roku 18481849, z oblasti literatúry a kultúry štúdia Slovenská spisba  umelecká vo svetle ideí (1931).

Pohřben v Příbrami ve Středních Čechách ve společném hrobě s manželkou.

## Dielo
* Zlaté lísťa, roku 1925
* Stroskotanec sférických letov, roku 1927
* Návšteva u priateľa, roku 1909
* Na slovenském bojišti, roku 1920
* Osloboditeľ, roku 1927
* Cesta do kriminálu, roku 1926
* Lovec jaguárov roku 1926
* Bludná púť veľkého čarodeja, roku 1929
* Zelený mlyn, roku 1934

## Literatúra
* *[[Slovník slovenských spisovateľov 20. storočia]]*

## Externé odkazy

*  
* Plné texty diel P. Kompiša

Kategória:Slovenskí básnici
Kategória:Osobnosti z Martina
František Korbay

**František Korbay** (* 2. november 1895, Halič  † 2. október 1968, Banská Štiavnica) bol notár, úradník, vlastivedný pracovník a osvetový pracovník. Pseudonym: F. Menší

## Rodina
* otec: Ján Korbay
* matka: Mária rod. Siebertová 

## Životopis
Študoval na gymnáziu v Lučenci, notársky náukobeh absolvoval v Banskej Bystrici. Notár na viacerých miestach, 1923-1945 vedúci notár, potom úradník v Banskej Štiavnici. Kultúrny a osvetový pracovník v banskoštiavnickom okolí, autor turistických sprievodcov a štúdií o Banskej Štiavnici, publikoval o problémoch cestovného ruchu a i.

## Dielo
* *Mesto Banská Štiavnica a Banská Belá na strednom Slovensku*, Banská Štiavnica, 1938
* *Banská Štiavnica*, Banská Štiavnica, 1954

## Literatúra
* Slovenský biografický slovník

## Externé odkazy
* 

Kategória:Narodenia v 1895
Kategória:Úmrtia v 1968
Alexander Korda (generál)

**Alexander Korda** (známy tiež pod krycím menom Hron; * 18. apríl 1907, Vrútky – † 13. september 1958, Brno) bol slovenský dôstojník.

## Životopis
Narodil sa v rodine Eugena a Zuzany Kordovej rod. Sekerkovej vo Vrútkach 18. apríla 1907. Absolvoval Vojenskú akadémiu v Hraniciach na Morave a v hodnosti poručíka bol zaradený k delostreleckému pluku v Prahe – Ruzyni. V rokoch 1932 – 1939 slúžil u jednotiek v Olomouci, Bíline, Pardubiciach, Místku, Josefove, Dunajskej Strede, Hlohovci, Trnave a v Bratislave. Po vzniku Prvej Slovenskej republiky od roku 1940 pôsobil ako učiteľ na vojenskej akadémii v Bratislave a v Banskej Bystrici.

Od roku 1942 bol príslušníkom ilegálnej vojenskej odbojovej organizácie Victorie. Aktívne sa účastnil protifašistického odboja v armáde, od 10. septembra 1944 velil vojenskému výcvikovému táboru Oremov laz. Pomáhal vyzbrojovať partizánske jednotky. Počas SNP veliteľ 25. pešieho práporu Tretej taktickej skupiny 1. čs. armády na Slovensku. Po ukončení organizovaného odporu ustúpil s jednotkou do priestoru Starých Hôr, kde 19. novembra 1944 padol po vážnom zranení do zajatia. Bol odvlečený do Bratislavy a nemeckého zajateckého tábora Stammlager XVII/A Kaisersteinbruch – Altenburg

Po vojne krátko pôsobil ako zástupca veliteľa vojenskej akadémie v Hraniciach na Morave a v Mladej Boleslavi. Po februári 1948 bol politicky prenasledovaný. Roku 1949 bol za velezradu a vyzvedačstvo odsúdený na doživotie, zomrel vo výkone trestu. V októbri 1991 bol rehabilitovaný a povýšený in memoriam do hodnosti generálmajora.

Podplukovník Korda bol veliteľom povstaleckej armády, ktorej sídlo bolo v Pliešovciach. V parku pred mestským domom mali vojaci poľnú kuchyňu. Po komunistickom prevrate zavreli aj jeho manželku Helenu na 10 rokov. 

## Ocenenie
* Roku 1945 vyznamenaný Radom SNP I. triedy a Čs. vojnovým krížom 1939, roku 2008 vyznamenaný Krížom M. R. Štefánika 1. triedy.
* Od roku 2013 je po ňom pomenovaný Samohybný delostrelecký oddiel 2. mechanizovanej brigády Pozemných síl Slovenskej republiky.

## Referencie

## Literatúra
* Slovenský biografický slovník

## Externé odkazy
* 

Kategória:Slovenské vojenské osobnosti
Kategória:Osobnosti SNP
Kategória:Osobnosti z Vrútok
Kategória:Nositelia Radu Slovenského národného povstania
Ján Kordoš

**Ján Kordoš** (* 27. október 1845, Ľubietová – † 20. máj 1919, Revúca) bol slovenský národnokultúrny pracovník a pedagóg. Pseudonym: Revúcky.

## Rodina
* otec: Jozef Kordoš
* matka: Zuzana rod. Groserová
* manželka: Anna rod. Irichová 

## Životopis
V rokoch 18601864 študoval teológiu vo Viedni. Roku 1864 profesor gymnázia v Levoči, učiteľ elementárnej školy, 1867-68 externý profesor spevu a hudby na gymnáziu a na učiteľskom ústave v Revúcej. Vo Viedni viedol študentský spevokol Tatran, v Revúcej študentský spevácky zbor a meštiansky spevokol. Ochotník, 18811882 prispel do Slovenských spevov národnými piesňami. Od 1860 prispieval do časopisov Sokol, Dom a škola a i., 1890 spomienkami do Pamätnice Tatrana.

## Literatúra
* *[[Slovenský biografický slovník]]*

## Externé odkazy
* 

Kategória:Osobnosti z Ľubietovej
Jozef Korec

**Jozef Korec** (* 11. december 1910, Bošany – † 30. október 1987, Bratislava) bol slovenský rímskokatolícky kňaz, pedagóg a verejný činiteľ.

## Životopis
Po ukončení štúdia teológie bol vysvätený za kňaza v Banskej Bystrici (1936). Pôsobil ako stredoškolský profesor náboženstva na obchodnej akadémii a priemyselnej škole v Banskej Bystrici (19411945). Vysokoškolský profesor morálky a cirkevných dejín, docent a profesor na Cyrilometodejskej teologickej fakulte UK, rektor Kňažského seminára v Bratislave. Tajomník Diecézneho výboru Mierového hnutia katolíckych duchovných. Autor náboženských článkov.

## Literatúra
* *[[Kto bol kto v histórii Banskej Bystrice|Kto bol kto v histórii Banskej Bystrice 12552000]]*
* KOREC, Jozef. In: 

## Externé odkazy
* 

Kategória:Slovenskí rímskokatolícki kňazi
Kategória:Slovenskí stredoškolskí pedagógovia
Kategória:Vyučujúci na Rímskokatolíckej cyrilometodskej bohosloveckej fakulte Univerzity Komenského v Bratislave
Kategória:Osobnosti z Bošian
Kategória:Dekani Rímskokatolíckej cyrilometodskej bohosloveckej fakulty Univerzity Komenského v Bratislave
Viktor Koromzay

**Viktor Koromzay** (* 16. marec 1839, Kežmarok – † 3. január 1917, Kežmarok) bol slovenský podnikateľ a obchodník.

## Rodina
* otec: Ján Fridrich Koromzay
* matka: Zuzana rod. Cornidesová 

## Životopis
Vyučil sa za obchodníka v Kežmarku. Obchodný pomocník firmy  Baitrock v Brezne, neskôr u T. Stadlera v Banskej Bystrici. Majiteľ obchodu v Kežmarku (18671889). Roku 1874 založil továreň v Spišskej Belej na spracovanie poľnohospodárskych plodín, najmä zemiakov, na škrob. V roku 1884 rozšíril tkáčovňu v Kežmarku. Zakladateľ Kežmarskej banky. Kurátor cirkevného zboru, člen školskej rady evanjelického lýcea.

## Literatúra
* Slovenský biografický slovník

## Externé odkazy
* 

Kategória:Slovenskí podnikatelia
Kategória:Osobnosti z Kežmarku
Pavol Korpeľ

**Pavol Korpeľ** (* 7. február 1904, Brezno  † 11. január 1966, Zvolen) bol lesný hospodár a historik.

## Rodina
* otec: Jozef Korpeľ
* matka: Zuzana rod. Lučanská
* manželka: Jozefína rod. Foukalová 

## Životopis
Študoval na gymnáziu v Banskej Bystrici, lesníctvo na VŠZ v Brne (1922-1928), inžinierom sa stal v roku 1934. V roku 1935-1939 úradník Riaditeľstva štátnych lesov a majetkov v Banskej Bystrici, lesný správca na Starých Horách (1933-1935), od roku 1939 pracovník Ústredného riaditeľstva štátnych lesov v Bratislave, Zvolene (1944-1948), hospodársky pracovník lesných závodov vo Vigľaši (1948-1856), Kriváni a v Banskej Bystrici, pracovník Lesoprojektu vo Zvolene (1956-1964), od 1964 na dôchodku.

Zaoberal sa lesnícko-historickým  výskumom Banskej Štiavnice, Krupiny, Kriváňa, Banskej Bystrice, Predajnej, Hrabušíc a Smolníckej Huty. Autor obsiahlych historických štúdií v zborníkoch a článkov o lesohospodárstve.

## Dielo
* *Lesnícky adresár*, Bratislava, 1942

## Literatúra
* *[[Slovenský biografický slovník]]*

## Externé odkazy
* 
* Záznam o narodení a krste v matrike záznam číslo 11

Kategória:Slovenskí historici
Kategória:Slovenskí lesníci
Samuel Košáni

**Samuel Košáni** (* 20. január 1755, Banská Bystrica-Radvaň – † 1818, Pukanec) bol slovenský montanista.

## Rodina
* otec: Samuel Košáni
* matka: Mária

## Životopis
Narodil sa v roku 1755 v Radvani. Pôsobil ako banský odborník, montanista, člen Učenej spoločnosti banského okolia. Zomrel v roku 1818 v Pukanci.

## Literatúra
* Kto bol kto v histórii Banskej Bystrice 12552000

## Externé odkazy
* 
* Záznam o narodení a krste v matrike- farnosť Radvaň; pokrstený ako Samuel Kossany

Kategória:Narodenia v 1755
Kategória:Úmrtia v 1818
Kategória:Slovenskí banskí odborníci
Kategória:Osobnosti z Radvane
Beata Kosová

**Beata Kosová** (rod. Rafková) (* 19. október 1957, Banská Bystrica) je vysokoškolská pedagogička, bývalá rektorka Univerzity Mateja Bela v Banskej Bystrici.

## Život
Študovala na gymnáziu v Banskej Bystrici, dnes Gymnázium Andreja Sládkoviča (1973-1977) a na Filozofickej fakulte Univerzity Komenského v Bratislave do roku 1981. 

Po ukončení školy sa vrátila do Banskej Bystrice ako odborná asistentka na tamojšiu Pedagogickú fakultu na obdobie 1981-1983. V rokoch 1983-1989 pôsobila v Bratislave ako vedúca pionierskeho oddielu SÚV SZM, od roku 1989 pôsobila opäť na pedagogickej fakulte, od roku 1992 už pod novovznikutou Univerzitou Mateja Bela. Titul kandidáta vied obhájila v roku 1995, o dva roky neskôr sa habilitovala na docentku, v roku 2001 bola vymenovaná za profesorku. 

Na PF UMB zastávala postupne funkcie vedúcej Katedry elementárnej predškolskej výchovy v období 1996-1999, prodekanky pre pedagogickú činnosť v období 1999-2002, až na koniec dekanky v obdoví 2002-2006. 

V roku 2006 bola menovaná do funkcie rektorky UMB, vo funkcii zostala až do roku 2014. 

Je autorkou odborných publikácií, autorkou a spoluautorkou učebných textov. Publikovala v domácich a zahraničných časopisoch a zborníkoch. Podieľala sa na redakčných a zostavovateľských prácach, na expertíznej a posudzovateľskej činnnosti, recenzovala vedecké práce, prednášala na domácich a na zahraničných konferenciách pre odbornú pedagogickú verejnosť. Je členkou vedeckej rady Univerzity Matej Bela v Banskej Bystrici a prezidentkou Únie učiteľských fakúlt Slovenska. 

## Ocenenie
* Cena rektora UMB za publikačnú činnosť 1998

## Dielo
* *Humanizačné premeny výchovy a vzdelávania* ..., Banská Bystrica, roku 1995, 1996, 1998, 2000
* *Hodnotenie ako prostriedok humanizácie školy*, Banská Bystrica, 1997, 1998, 2000, Prešov, roku 2000
* *Pedagogicko - psychologické východiská environmentálnej výchovy*, Banská Bystrica, roku 1995
* *Vybrané kapitoly z porovnávacej pedagogiky a alternatívne pedagogické koncepcie*, Banská Bystrica, roku 1996
* *Súčasné školské systémy*, Banská Bystrica, roku 1996
* *Vybrané kapitoly z personálnej a sociálnej výchovy*, Banská Bystrica, roku 1998
* *Základy porovnávacej pedagogiky a predškolská výchova vo svete*, Banská Bystrica, roku 2000
* *Predškolská výchova v medzinárodnom porovnaní*, Prešov, roku 2001
* *Rozvoj osobnosti žiaka. I.diel Personalizácia*, Banská Bystrica, roku 2000
* *Rozvoj osobnosti žiaka. II.diel Socializácia*, Banská Bystrica, roku 2000

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Narodenia v 1957
Kategória:Žijúci ľudia
Kategória:Osobnosti z Banskej Bystrice
Kategória:Absolventi Filozofickej fakulty Univerzity Komenského v Bratislave
Kategória:Slovenskí pedagógovia
Kategória:Slovenskí univerzitní profesori
Kategória:Rektori Univerzity Mateja Bela
Kategória:Vyučujúci na Univerzite Mateja Bela v Banskej Bystrici
Kategória:Dekani Pedagogickej fakulty Univerzity Mateja Bela v Banskej Bystrici
Elemír Kossaczký

**Elemír Kossaczký** (* 13. jún 1924, Ľubietová – † 5. máj 2014 Bratislava) bol chemický inžinier.

## Životopis
Zakladateľ moderného chemického inžinierstva na Slovensku. V roku 19491958 pôsobil na SVŠT, 19581965 vo Výskumnom ústave pre ropu a uhľovodíkové plyny, od 1965 znovu na SVŠT (od 1991 STU), od 1983 prof. na VŠE v Bratislave. Pôsobil na Ústave chemického a environmentálneho inžinierstva, kde sa zaoberal výskumom a využitím difúznych procesov a membránových operácií. Autor či spoluautor desiatok publikácií, vrátane prvej slovenskej učebnice z odboru chemického inžinierstva.

## Dielo
* Chemické inžinierstvo 1-2, Bratislava roku 1963, 1968 (s. J. Surovým)
* Príklady a úlohy z chemického inžinierstva, Bratislava roku 1970

## Referencie

## Literatúra
* Československý biografický slovník

## Externé odkazy
* 

Kategória:Osobnosti z Ľubietovej
Kategória:Slovenskí chemici
Kategória:Slovenskí univerzitní profesori
Peter Kothaj

Prof. MUDr. **Peter Kothaj**, PhD (* 5. október 1951, Bratislava† 25. apríl 2017, Banská Bystrica) bol slovenský lekár-chirurg.

## Životopis
V roku 19701976 absolvoval štúdium na Lekárskej fakulte UK v Bratislave, 1992 CSc., 1996 docent. Od roku 2003 bol profesorom chirurgie.

Po skončení štúdia pôsobil na chirurgickom oddelení NsP v Brezne ako sekundárny lekár (19761979). Od roku 1979 bol chirurgom vo FNsP F.D. Roosevelta v Banskej Bystrici. Od roku 1991 prednostom chirurgickej kliniky, od 1993 vedúcim Vysunutého výučbového strediska SZU v Banskej Bystrici. Od roku 1997 bol prezidentom Slovenskej chirurgickej spoločnosti. Od roku 2004 bol vedúcim Katedry gastroenterologickej chirurgie Lekárskej fakulty Slovenskej zdravotníckej univerzity.

Na Chirurgickej klinike SZU v Banskej Bystrici v roku 1991 zaviedol kompletné spektrum laparoskopických a torakoskopických výkonov. 

Jeho vedecká činnosť bola nasmerovaná predovšetkým na klinický výskum, ktorý zameriava na význam radikálnej lymfadenektómie a na problematiku karcionómu pankreasu a pečene, pod jeho vedením v Banskej Bystrici ako prvé chirurgické pracovisko na Slovensku zaviedlo laparoskopickú adrenalektómiu, laparoskopickú kardiomyotómiu a laparoskopickú resekciu žalúdka.

Venoval sa aj dejinám slovenskej chirurgie, bol šéfredaktorom časopisu *Slovenská chirurgia*, členom viacerých profesných domácich i zahraničných spoločností. Bol autorom a spoluautorom odborných publikácií, vedeckých prác publikovaných v domácich i zahraničných časopisoch. Najznámejšie monografie: *Chirurgická liečba rakoviny pankreasu* (1996), *Momenty z dejín slovenskej chirurgie* (1999), *Operácie na pečeni* (2007). Bol členom Slovenskej chirurgickej spoločnosti.

Roku 2026 mu prezident Peter Pellegrini udelil štátne vyznamenanie Rad Ľudovíta Štúra I. triedy in memoriam - za mimoriadne zásluhy o rozvoj Slovenskej republiky v oblasti vedy a techniky, najmä v oblasti chirurgie.

## Dielo
* *Chirurgická liečba rakoviny pankreasu*, Banská Bystrica roku 1996
* *Atlas miniinvazívnej chirurgie a endoskpie*, Banská Bystrica roku 1998
* *Nemocnica F.D. Roosevelta v Banskej Bystrici od minulosti po súčasnosť*, Dunajská Streda roku 1997
* *Momenty z dejín slovenskej chirurgie*, Prievidza roku 1997
* *Operácie na pečeni*, 2007

## Referencie

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Osobnosti z Bratislavy
Kategória:Absolventi Lekárskej fakulty Univerzity Komenského v Bratislave
Kategória:Slovenskí univerzitní profesori
Kategória:Vyučujúci na Fakulte zdravotníctva Slovenskej zdravotníckej univerzity v Bratislave so sídlom v Banskej Bystrici
Kategória:Slovenskí chirurgovia
Kategória:Držitelia Radu Ľudovíta Štúra I. triedy
Ján Korim

**Ján Korim** (* 7. február 1920, Cinobaňa – † 7. september 1944, Martin-Priekopa) bol slovenský pedagóg, účastník SNP.

## Životopis
V roku 19351939 študoval na Učiteľskom ústave v Lučenci a Banskej Bystrici. Učiteľ v Dolnom Kubíne, v Priehohu a Opave. Za SNP padol v boji s nemeckými okupantmi v boji o Priekopu.

## Literatúra
* *[[Pedagogická encyklopédia Slovenska]]*

## Externé odkazy
* 

Kategória:Slovenskí pedagógovia
Kategória:Osobnosti SNP
Kategória:Osobnosti z Cinobane
Ján Kotoč

**Ján Kotoč** (* 23. február 1913, Pohorelá – † 10. február 1981, Bratislava) bol slovenský  vysokoškolský pedagóg.

## Rodina
* otec: Ľudovít Kotoč
* matka: Karolína rod. Holková
* manželka: Zuzana rod. Hrušovská 

## Životopis
* 19181924 ZŠ v Pohorelej
* 19241932 SŠ v Bratislave a v Rožňave, kde maturoval
* 1933 – doplňovacia maturita na Učiteľskom ústave v Banskej Bystrici
* 1956 – ukončenie štúdia pedagogiky a psychológie na VŠ pedagogickej v Bratislave
* 1962 – získanie titulu doc.
* 1963 – kandidát vied
* 1966 – univerzitný profesor
* 19661979 – profesor na Katedre pedagogiky FFUK v Bratislave
Zaoberal sa dejinami pedagogiky, didaktikou, teóriou výchovy, riadenia a organizácie školstva. Publikoval v časopisoch Jednotná škola, Pedagogika. Člen výboru Pedagogickej rady Ministerstva školstva SSR, predseda a podpredseda Slovenskej pedagogickej spoločnosti pri SAV, podpredseda Československej pedagogickej spoločnosti.

## Ocenenia
* 1945 – Československý vojnový kríž
* 1946 – Rad SNP I.triedy
* 1953 – zaslúžilý školský pracovník
* 1975 – Medaila Jana Amosa Komenského
* 1978 – Zlatá medaila UK

## Dielo
* *Päť rokov štátnej školy*, Bratislava, 1950
* *Slovenské školstvo po oslobodení*, Bratislava, 1970
* *Kapitoly z teórie riadenia a organizácie školstva*, Bratislava, 1972

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Osobnosti z Pohorelej
Kategória:Vyučujúci na Filozofickej fakulte Univerzity Komenského v Bratislave
Ctibor Kovač

**Ctibor Kovač** (* 31. máj 1919, Banská Bystrica – † 30. august 1992, Bratislava) bol slovenský režisér, scenárista a dramaturg.

## Rodina
* otec Ján Kovač 

## Životopis
Študoval na SVŠT v Bratislave. Roku 1940 zatknutý a väznený v Bratislave, Zvolene a Banskej Bystrici. Po začiatku SNP redaktor a hlásateľ Slobodného slovenského vysielača v Banskej Bystrici. V rokoch 1945-1955 režisér Čs. rozhl. v Bratislave, od 1955 dramaturg a režisér 
Štúdia krátkych filmov v Bratislave, v 80. rokoch jeho riaditeľ. V dokumentárnej tvorbe sa venoval prevažne aktuálnej publicistike. Autor niekoľkých audiovizuálnych programov pre múzeum pamätníka SNP v Banskej Bystrici a pre Bratislavský hrad, režisér hraného stredometrážneho Šahina (1967) a dlhometrážneho filmu *Nie* (1978) podľa scenára P. Bielika.

## Referencie


## Literatúra
* *[[Encyklopédia dramatických umení Slovenska]]*

## Externé odkazy
* 
* 

Kategória:Slovenskí rozhlasoví režiséri
Kategória:Slovenskí režiséri dokumentárnych filmov
Kategória:Slovenskí scenáristi dokumentárnych filmov
Kategória:Osobnosti SNP
Kategória:Osobnosti z Banskej Bystrice
Daniel Kováč

**Daniel Kováč** (* 17. október 1903, Púchov – † 29. august 1974, Banská Bystrica) bol evanjelický kňaz.

## Životopis
Študoval na gymnáziu v Martine, teológiu v Bratislave. Kaplán v Kochanovciach, farár v Slatine nad Bebravou, vojenský  duchovný (1935). V rokoch vojny zachraňoval rasovo prenasledovaných, po vypuknutí SNP prednosta Ev. a. v. duchovnej správy v Banskej Bystrici. Superintendant duchovnej služby na Min. obrany ČSR v Prahe. Politicky prenasledovaný, väznený (od 1949). Po prepustení robotník, neskôr úradník a organista v Banskej Bystrici-Radvani (1952). Autor viacerých článkov, kt. uverejňoval v cirk. čsp. Zhromažďoval dokumenty o činnosti evanjelický kňazov počas 2. svet. vojny. Nositeľ viacerých vyznamenaní za účasť v SNP a in memoriam Medailu D. Krmana.

## Literatúra
* Kto bol kto v histórii Banskej Bystrice 12552000
* Kvitnúť zas budú kvety (Život a dielo Daniela Kováča a Bohumily Dobrovolnej)

## Externé odkazy
* 

Kováč, Daniel
Kováč, Daniel
Kováč, Daniel
Kováč, Daniel
Ján Kováč

**Ján Kováč** môže byť:

* slovenský divadelný ochotník (1891 – 1972), pozri Ján Kováč (divadelný ochotník)
* slovenský protifašistický bojovník (1910 – 1985), pozri Ján Kováč (protifašistický bojovník)
* slovenský komunistický funkcionár (1913 – 1982), pozri Ján Kováč (funkcionár)
* slovenský kňaz, básnik a prekladateľ, pozri (1915 – 1998), pozri Ján Kováč (prekladateľ)
* slovenský historik a múzejník (1918 – 1977), pozri Ján Kováč (historik)

Kováč, Ján
Matej Kováč (kňaz)

**Matej Kováč** (Kováts, Kovácsik) (* 15. február 1790, Banská Štiavnica - † 7. september 1848, Banská Bystrica) bol rímskokatolícky kňaz, náboženský spisovateľ, cirkevný hodnostár.

## Rodina
* otec Matej Kováčik
* matka Anna rod. Chovanová 

## Životopis
Študoval na gymnáziu v Banskej Štiavnici, filozofiu v Pešti, teológiu v Pešti a v Banskej Bystrici, ThDr. Študijný dozorca a pedagóg na seminári, 1820 biskupský tajomník, 1824 farár, 1832 riaditeľ gymnázia, 1840 kanonik a riaditeľ seminára v Banskej Bystrici. Roku 1847 zastupoval kapitulu na uhorskom stavovskom sneme v Bratislave. Z rukopisných pozostalosti vydali jeho kázne (*Poklady kazateľské* 1849-1851, 1852-1853), v rukopise zanechal poznámky k histórii banskobystrickej fary.

## Literatúra
* Slovenský biografický slovník

## Externé odkazy
* 

Kategória:Narodenia v 1790
Kategória:Úmrtia v 1848
Kategória:Osobnosti z Banskej Štiavnice
Kategória:Slovenskí rímskokatolícki kňazi
Vojtech Kováč (zootechnik)

**Vojtech Kováč**, pôvodne *Kohn* (* 1. február 1905, Trenčianska Turná – † 24. november 1963, Nitra) bol  vysokoškolský pedagóg, profesor, poľnohospodársky odborník - zootechnik.

Jeho otec bol Bernard Kohn a matka Johanna rod. Schlesingerová.

## Životopis
Študoval na Vysokej škole zemědelskej v Brne. Absolvoval Štátny pedagogický seminár pre učiteľov poľnohospodárskych škôl v Prahe. Hospodársky pracovník, neskôr učiteľ na odborných hospodárskych školách. Počas SNP pracovník Povereníctva SNR pre veci hospodárske a zásobovacie v Banskej Bystrici. Vysokoškolský profesor, vedúci Ústavu a Katedry špeciálnej zootechniky Vysokej školy poľnohospodárskej v Nitre. Prednášal špeciálnu zootechniku a biotechnológiu, zaoberal sa šľachtením ošípaných a oviec. Autor monografií, vedeckých prác, štúdií a odborných článkov.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí agronómovia
Kategória:Slovenskí univerzitní profesori
Kategória:Osobnosti SNP
Kategória:Osobnosti z Trenčianskej Turnej
Ľudovít Kováčik

**Ľudovít Kováčik** (* 22. máj 1913, Čierny Balog – † 23. jún 1985, Praha) bol slovenský ekonóm.

Pseudonymy: Juraj Kuniak, Peter Oravský, Ľudo Čudo, Ľukov

## Rodina
* otec Matej Kováčik-Kuniak
* matka Mária rod. Muránska 

## Životopis
V roku 19191924 navštevoval ľudovú školu v Čiernom Balogu, 19241927 meštiansku školu v Brezne, 19271932 študoval na Obchodnej akadémii v Banskej Bystrici. V roku 1962 získal titul docent. Pracoval v bankovníctve na viacerých miestach na Slovensku a v Česku. Pôsobil ako riaditeľ devízového dohľadu Štátnej banky československa v Prahe. Zakladateľ ČSOB, jej generálny riaditeľ (19651975)

Externe prednášal na Fakulte politickej ekonómie a Fakulte financií a úveru VŠE v Prahe. Člen Československej ekonomickej spoločnosti ČSAV, medzinárodných rád a spoločností. Autor kníh z histórie bankovníctva, odborných štúdií a článkov. Účastník protinacistického odboja, počas SNP poverený odvozom drahých kovov z Banskej Bystrice do Moskvy. Nositeľ viacerých vyznamenaní.

## Ocenenie
* Roku 1964 vyznamenaný Za zásluhy o výstavbu

## Dielo
* Boj o banky, Bratislava roku 1950
* Slovensko v sieti nemeckého finančného kapitáli, Bratislava roku 1955

## Referencie


## Literatúra
* Slovenský biografický slovník

## Externé odkazy
* 

Kategória:Slovenskí ekonómovia
Kategória:Osobnosti SNP
Kategória:Osobnosti z Čierneho Balogu
Marián Kováčik

**Marián Kováčik** (* 20. máj 1940, Bystrá (okres Brezno)  † 16. marec 2004, Lehnice) bol slovenský básnik, spisovateľ pre deti, dramatik, prekladateľ a textár.

## Životopis
V roku 1954 – 1958 študoval na Priemyselnej škole elektrotechnickej a spojovej v Banskej Bystrici. V rokoch 1958 – 1963 pokračoval na Elektrotechnickej fakulte Slovenskej vysokej školy technickej v Bratislave, odbor fyzika pevných látok. 

Spočiatku pracoval ako asistent na Prírodovedeckej fakulte Univerzity Pavla Jozefa Šafárika v Košiciach, 1964 – 1975 v Bratislave, neskôr redaktor a 1976 – 1995 šéfredaktor časopisu Romboid, súčasne 1979 – 1984 riaditeľ Bratislavskej lýry, 1995 – 1998 pracovník Ministerstva kultúry, od 1998 vo vydavateľstve Slovenskej akadémie vied Veda v Bratislave.

Prvé básne publikoval v Smene a  v Mladej tvorbe. Ťažiskom jeho poetického diela je intímna ľúbostná lyrika, v oblasti detskej literatúry sa predstavil zbierkami humorne ladených básničiek, deťom tiež adresoval televízne rozhlasové hry. Ako dramatik popri spolupráci s televíziou a rozhlasom upravoval divadelné hry, bol autor textov tanečných piesní pre hudobnú komédiu Igora Bázlika *Veselica* (1978). Prekladal poéziu a drámu z poľštiny, ruštiny, gruzínčiny a chorvátčiny.

## Dielo
* *Súradnice*, 1963
* *Vodoznak*, 1969
* *Modré obdobie*, 1973
* *Železo a iné básne*, 1978
* *Pramienok*, 1980
* *Medzimesto*, 1983
* *Láskoslovie*, 1997
* *Vrabeceda*, 1991
* *Básničky zo psiny*, 1995
* *O šťastnej princeznej*, 1973
* *Rozprávky z makovníka*, 1977

## Referencie

## Literatúra
* *[[Slovník slovenských spisovateľov 20. storočia]]*

## Externé odkazy
* 
* 

Kategória:Slovenskí básnici
Kategória:Slovenskí dramatici
Kategória:Slovenskí prekladatelia
Kategória:Slovenskí spisovatelia
Kategória:Slovenskí textári piesní
Kategória:Osobnosti z Bystrej (okres Brezno)
Ján Kováčik (protifašistický bojovník)

**Ján Kováčik** (* 7. február 1907, Budapešť – † 3. september 1977, Nitra) bol  pedagóg, protifašistický bojovník.

Jeho manželkou bola Mária, rod. Halačová. 

## Životopis
V roku 1925 absolvoval Učiteľský ústav v Banskej Bystrici. Učiteľ na viacerých miestach Slovenska, venoval sa aj osvetovej práci. Od roku 1940 spolupracoval s odbojom na Hornej Nitre. Počas Slovenského národného povstania pôsobil ako veliteľ Handlovskej roty, ktorá budovala opevnenia. Po prechode SNP do hôr 3. novembra 1944 zajatý. Zo zajatia však unikol. Po úteku žil do oslobodenia v ilegalite. S manželkou Máriou mal sedem dcér. Zomrel v Nitre v roku 1977.

## Ocenenie
* Roku 1946 vyznamenaný Radom SNP I.tr. a rezortnými vyznameniami.

## Literatúra
* Slovenský biografický slovník

## Externé odkazy
* 

Kategória:Narodenia v 1907
Kategória:Úmrtia v 1977
Kategória:Osobnosti SNP
Kategória:Slovenskí pedagógovia
Kategória:Osobnosti z Budapešti
Igor Kovačovič

**Igor Kovačovič** (* 24. apríl 1938, Kokava nad Rimavicou) je slovenský choreograf a kultúrno-osvetový pracovník. Je ženatý a má 3 dcéry.

## Životopis
V roku 1956-1958 absolvoval štúdium na Vysokej škole pedagogickej v Bratislave, v rokoch 1965-1967 štúdium tanečnej pedagogiky na VŠMU v Bratislave a 1979-1981 štúdium národopisu na Filozofickej fakulte UK v Bratislave. 
Profesionálne tancoval v ČSSPT Praha (1958-1963). Pôsobil ako metodik tanca, vedúci odd. ZUČ a riaditeľ Krajského osvetového strediska v Banskej Bystrici (1963-1991), vedúci sekcie tanca v Národnom osvetovom centre v Bratislave (1991-1993).
Od roku 1993 je riaditeľom  Domu Matice slovenskej v Banskej Bystrici. Vykonáva funkciu riaditeľa Členského ústredia Matice slovenskej (od 1995), podpredsedu Matice slovenskej (od 1996), predsedu programovej komisie folklórnych festivalov, bol členom rady STV (1996-1998).

Od roku 1963 vytvoril 94 choreografií pre folklórne súbory v Banskej Bystrici, na Slovensku i v zahraničí. Scenáristicky, choreograficky a režijne pripravil 15 televíznych filmov, 18 scenárov a réžií Slovenského rozhlasu. Autorsky sa podieľal na 26 publikáciách a štúdiách z oblasti tradičnej kultúry. Je zostavovateľom a spoluzostavovateľom viacerých gramoplatní a gramoalbumov s ľudovou hudbou. Je umeleckým vedúcim a choreografom amatérskeho folklórneho súboru Partizán, ktorý pôsobí v Banskej Bystrici. Počas jeho pôsobenia súbor dosiahol množstvo domácich i zahraničných úspechov. V roku 2025 súbor reprezentoval Slovensko na celosvetovej výstave EXPO 2025 v japonskej Osake.

## Ocenenie
* Zlatá medaila za rozvoj ZUČ SSR
* Zlatá medaila folklórneho festivalu Východná (1984)
* Zlatá medaila MS v Martine
* Cena MK SR (1998)
* V roku 2008 mu prezident Ivan Gašparovič prepožičal štátne vyznamenanie Rad Ľudovíta Štúra III. triedy.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenskí choreografi
Kategória:Slovenskí folkloristi
Kategória:Držitelia Radu Ľudovíta Štúra III. triedy
Kategória:Absolventi Univerzity Komenského
Kategória:Absolventi Vysokej školy múzických umení
Kategória:Osobnosti z Kokavy nad Rimavicou
Jozef Kovalčík

**Jozef Kovalčík** (* 8. november 1904, Čierny Balog - † 25. december 1974, Banská Bystrica) bol slovenský  pedagóg, speleológ a esperantista.

## Životopis
Pôsobil v Banskej Bystrici. Bol autor vlastivedných a historických článkov, prispieval do krajského denníka Smer v Banskej Bystrici. Zaoberal sa esperantom.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Narodenia v 1904
Kategória:Úmrtia v 1974
Kategória:Osobnosti z Čierneho Balogu
Kategória:Slovenskí jaskyniari
Kategória:Slovenskí esperantisti
Kategória:Slovenskí pedagógovia
Ján Kovalik-Ústiansky

PhDr. **Ján Kovalik-Ústiansky**, vlastným menom Ján Kovalik (* 27. november 1861, Ústie nad Oravou – † 8. marec 1950, Žilina) bol básnik. Pseudonym: Bohuznámy, Ján K.Oravský, Peter Skala, Ústiansky.

## Životopis
Jeho otec bol Ján Kovalik a matka Mária rod. Habernalová. V roku 18721880 študoval na gymnáziu v Banskej Bystrici, 18801885 filozofiu na univerzitách vo Viedni a v Budapešti. V roku 18851890 pôsobil ako profesor gymnázia v Trstenej, 18901935 v Žiline. Politický exponent HSĽS. V januári 1920 po abdikácii Vladimíra Makovického bol povolaný za poslanca Revolučného národného zhromaždenia za slovenský klub. V revolučnom parlamente zasadal v sociálnom výbore. V parlamentných voľbách v roku 1920 bol zvolený za senátora za Česko - slovenskú stranu ľudovú. V roku 1921 jej slovenskí poslanci a senátori (vrátane J. Kovalika) zo spoločného klubu vystúpili a vytvorili si vlastný. Za senátora bol zvolený aj v parlamentných voľbách v roku 1925 i 1929. V rokoch 19301936 bol aj členom predsedníctva HSĽS. V krajinských voľbách v roku 1935 bol zvolený za člena Krajinského zastupiteľstva Slovenskej krajiny za HSĽS. V roku 1938 sa stal na ustanovujúcej schôdzi v Žiline prvým predsedom *Zväzu slovenských drevopreimyselníkov, drevoobchodníkov a lesomajiteľov*. 

V období Slovenského štátu v rokoch 19421943 bol členom Štátnej rady Slovenskej republiky.

V roku 1947 sa za svoje členstvo v Štátnej rade musel zodpovedať pred Národným súdom. Jeho prípad sa skončil oslobodzujúcim rozsudkom. 
alt=Ján Kovalik, senátor|vľavo|náhľad|320x320bod|Ján Kovalik (sediaci tretí sprava) ako člen predsedníctva HSĽS v roku 1934.
Z hľadiska jeho literárnej tvorby je považovaný za predstaviteľ aromantizmu. Ako epigón štúrovskej balady vstúpil roku 1879 do slovenskej literatúry občiansky a vlastenecky motivovanými veršami v časopise Orol, neskôr ho ovplyvnila aj poézia P.O. Hviezdoslava. Zväčša išlo o veršované epické skladby plné patetizmu, rétoriky a verbalizmu, ktoré ideovo kotvili vo vlasteneckej poézii neskorého štúrovstva a do slovenského literárneho vývinu nezasiahli. Je autorom filozofického spisu Adaptio és emancipatio (1885). Venoval sa aj publicistike, zaoberal sa najmä pedagogickou problematikou.

## Referencie

## Literatúra
* *[[Slovník slovenských spisovateľov 20. storočia]]*

## Iné projekty

## Externé odkazy
* 
* Plné texty diel Ján Kovalika-Ústianskeho
* Záznam o narodení a krste v matrike záznam číslo 88; pokrstený ako Joannes Kovalik

Kategória:Slovenskí básnici
Kategória:Slovenskí publicisti
Kategória:Slovenskí pedagógovia
Kategória:Slovenskí politici
Kategória:Politici HSĽS
Kategória:Poslanci česko-slovenského Národného zhromaždenia
Kategória:Osobnosti z Ústia nad Oravou
Kategória:Senátori Národného zhromaždenia (Česko-Slovensko, 1920 – 1939)
Kategória:Členovia Krajinského zastupiteľstva Slovenskej krajiny
Jozef Kovalík (novinár)

**Jozef Kovalík** (* 5. marec 1926, Štefanov nad Oravou - Horný Štefanov  † 8. január 1986, Bratislava) bol slovenský novinár.

## Rodina
* otec: Anton Kovalík
* matka: Justína rod. Kakačková

## Životopis
V roku 1941-1944 študoval na Učiteľskej akadémii v Spišskej Novej Vsi, 1945-1946 v Banskej Bystrici. Redaktor, vedúci telovýchovného odd. Pravdy, redaktor Ľudu. Predseda Klubu slovenských športových novinárov.

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí novinári
Kategória:Osobnosti zo Štefanova nad Oravou
Vojtech Kovarík

**Vojtech Kovarík** (* 30. október 1901, Martin-Jahodníky – † 12. máj 1971, Skalica) bol slovenský herec.

## Životopis
Pôvodne úradník, neskôr člen divadiel v Martine, vo Zvolene, v Košiciach a v Trnave. Pôsobil ako herec a režisér v Mestskom divadelnom združení v Banskej Bystrici (od 1938).

## Zdroje

* Kto bol kto v histórii Banskej Bystrice 12552000

## Externé odkazy
* 

Kategória:Slovenskí divadelní herci
Kategória:Osobnosti z Martina
Juraj Koza-Matejov

**Juraj Koza-Matejov** (* 4. január 1884, Lovčica-Trubín – † 17. december 1973, Pezinok) bol rímskokatolícky kňaz, publicista, novinár. Pseudonym: Argus, Cyril Veľkomoravský, dr. Cyrillus, Čierny havran, Matej, Mošovský, Metod Devinský, Nemo, Zmok

## Rodina
* otec Juraj Koza-Matejov
* matka Mária rod. Bachnová 

## Životopis
V roku 18961908 študoval teológiu v Banskej Bystrici, kde ho roku 1908 vysvätili za kňaza. Rokuk. farár  v Novej Bani a i. obciach, od 1922 redaktor Slováka, zakladateľ  a hlavný redaktor Slov. národa a jeho týždenníka Chlieb v Bratislave, od 1927  prof. biskupského seminára v Banskej Bystrici, 19281945 farár v Mošovciach, 1945 turčiansky archidiakon, od 1948 banskobystrický kanonik a rektor seminára. V roku 19181925 člen HSĽS, ideovo stál na pozíciách autonomizmu v rámci jednotného 
čs. štátu. Tieto postoje odrážali aj jeho politické úvodníky aj iné jeho politické spisky, kt. vyšli roku 1927, potom sa venoval výlučne cirk. literatúre. Po oslobodení sa politicky výraznejšie neangažoval, prispieval do novín a časopisov.

## Dielo
* Čo sa stalo, Bratislava roku 1927
* Prehratý boj o ministerstvo Slovenska, Bratislava roku 1927
* V novej situácii, Bratislava roku 1927
* Víťazstvo centralizmu, Bratislava roku 1927
* Vstúpili sme do vlády, Bratislava roku 1927

## Literatúra
* Slovenský biografický slovník

## Externé odkazy
* 

Kategória:Slovenskí rímskokatolícki kňazi
Kategória:Slovenskí novinári
Kategória:Slovenskí publicisti
Kategória:Osobnosti z Lovčice-Trubína
Anna Kozáková

**Anna Kozáková** (rod. **Krpčiarová**; * 2. január 1943, Ábelová – † 24. december 2000, Dolný Kubín) bola  slovenská dramaturgička, režisérka (ochotníčka), pedagogička.

## Životopis
V roku 1958 študovala na strednej škole vo Zvolene, 19641945 externe na Vysokej škole pedagogickej v Trnave a 19651969 v Banskej Bystrici, kde 19731975 absolvovala postgraduálne štúdium, neskôr ukončila aj štvorročný režisérsky kurz pre deti a dospelých v Osvetovom ústave v Bratislave. Učiteľka na ZŠ v Cerove, riaditeľka v Zliechove, od roku 1971 dramaturgička a režisérka ochotníckeho súboru Lúč v Martine, ktorý založila. So súborom absolvovala krajské a celoslovenské prehliadky, na ktorých získala viacero ocenení. Za plnenie programu aktivity záujmovej činnosti bola ocenená viacerými cenami.

## Literatúra
* KOZÁKOVÁ, Anna. In: 

## Externé odkazy
* 

Kategória:Slovenskí pedagógovia
Kategória:Slovenskí ochotníci
Kategória:Slovenskí divadelní dramaturgovia
Kategória:Slovenské divadelné režisérky
Kategória:Osobnosti z Ábelovej
Daniel Kozlík

**Daniel Kozlík** (* 22. november 1907, Riečka  † 3. november 1963, Bratislava) bol slovenský spisovateľ a redaktor. Pseudonym: D. Kutina

## Rodina
* otec: Michal Kozlík
* matka: Antónia rod. Voskárová
* brat: Vladimír Kozlík
* manželka: Vlastimila rod. Treglerová

## Životopis
Meštiansku školu a Učiteľský ústav (1924 – 1927) absolvoval v Banskej Bystrici. V roku 1948 štátnou skúškou získal absolutórium na Prírodovedeckej fakulte UK. Sprvu pôsobil ako učiteľ, od 1949 pracoval v rôznych nakladateľstvách a vydavateľstvách.

Autor článkov a rozprávok v detských časopisoch, leporiel s prírodnou a folklórnou tematikou, spoluautor beletrizovanej knihy pre deti s didaktickou funkciou.

## Dielo
* *Darčeky lesa*, Bratislava, 1953
* *Na poľane*, Bratislava, 1954
* *Naši vojaci*, Bratislava, 1953
* *Zo stromu na strom,* Bratislava, 1954
* *Povedačky*, Bratislava, 1954
* *O kohútikovi a sliepočke*, Bratislava, 1958

## Literatúra
* Slovenský biografický slovník

## Externé odkazy
* 

Kategória:Slovenskí spisovatelia
Kozlík, Daniel
Kozlík, Daniel
Vladimír Kozlík

**Vladimír Kozlík** (* 24. február 1917, Riečka – † 23. marec 1969, Mýto pod Ďumbierom) bol slovenský hydrológ.

## Rodina
* otec Michal Kozlík
* matka Antónia rod. Voskárová
* brat Daniel Kozlík
* syn Michal Kozlík
* dcéra Oľga vyd. Šimkovicová
* manželka Etela rod. Rakúsová 

## Životopis
V roku 19291937 študoval na gymnáziu v Banskej Bystrici, 19371939 na VUT v Brne, 19391943 na SVŠT v Bratislave, 1943 Ing., 1958 CSc. Pracovník Vážskej kaskády, Oravskej priehrady, riaditeľ Výskumného ústavu vodohospodárskeho, vedecký pracovník Ústavu hydrológie a hydrauliky SAV v Bratislave. Zaoberal sa najmä výskumom závlah, prieskumom erózie, hydromelioráciami. Od roku 1962 sa venoval hydrológii snehu. Autor monografií a literatúry faktu pre deti a mládež, článkov a štúdií v odborných časopisoch, ekonomickej publicistiky. Člen osobitnej komisie pre vybudovanie SAV, 19531957 externe prednášal na SVŠT.

## Ocenenie
* Vyznamenaný pamätnými medailami.

## Dielo
* Topenie snehu a technické protierozívne opatrenia, Bratislava roku 1958
* Vodné hospodárstvo, Bratislava roku 1955
* Rozprávka o živej vode, Bratislava roku 1954
* Hospodárnosť a účinnosť brázdovania v boji proti vodnej erózii, Bratislava roku 1959

## Literatúra
* Slovenský biografický slovník

## Externé odkazy
* 

Kategória:Narodenia v 1917
Kategória:Úmrtia v 1969
Kategória:Slovenskí hydrológovia